উত্তরবঙ্গ সফরে চাকরি নিয়ে বিরাট ঘোষণা মুখ্যমন্ত্রীর

ওয়েব ডেস্ক: চাকরিহারা প্রার্থীদের ফের বড় বার্তা দিলেন মমতা বন্দ্যোপাধ্যায় (Mamata Banerjee)। উত্তরবঙ্গ (North Bengal) সফরে গিয়ে বুধবার জলপাইগুড়ির সভামঞ্চ থেকে চাকরি নিয়ে বড় ঘোষণা করলেন মুখ্যমন্ত্রী। একইসঙ্গে তিনি এই বিষয়ে বিজেপিকে (BJP) নিশানা করেন। তিনি বলেন, “শিক্ষকের পরীক্ষা হচ্ছে। গ্রুপ-সি নোটিফিকেশন হয়েছে। ৩৫ হাজার নোটিফিকেশন করেছি। আরও ২১ হাজার রেডি আছে। আমরা আইনের ভাষায় বলতে পারি, সঙ্গে আছি।”

একইসঙ্গে রাজ্যের নিয়োগ নিয়ে বিজেপিকে কটাক্ষের সুরে নিশানা করেন মমতা। এদিন পাহাড় থেকে মমতা বলেন, “আমরা যখনই নিয়োগ করি তখনই কোর্টে চলে যাচ্ছ। কেন কোর্টে যাচ্ছ? ভোটে যাও।” তিনি আরও বলেন যে, বাংলা হার মানে না। অর্থাৎ, যে নিয়োগ দুর্নীতি এবং রাজ্যে চাকরির আকাল নিয়ে বারবার রাজ্যকে নিশানা করেছে পদ্ম শিবির, সেই ইস্যুতেই তিনি বিজেপিকে কটাক্ষ করলেন।

আরও পড়ুন: ‘আমি সারা রাত জেগে ছিলাম যাতে’… কোন প্রসঙ্গে বললেন মুখ্যমন্ত্রী?

শুধু তাই নয়, জলপাইগুড়ির সভা থেকে ফের একবার বাঙালি অস্মিতায় শান দিতে শোনা যায় মমতাকে। মুখ্যমন্ত্রী এদিন বাংলা-বিরোধীতা এবং বিজেপি শাসিত রাজ্যের হাল বুঝিয়ে বলেন, “বাংলাকে যত হিংসা করবে বাংলা ততো এগোবে। পিছনোর চেষ্টা করলে হবে না। ভোট এলে বলবে টাকা দেবে। সিএএ, এনআরসি করে টাকা দেবে এটা হবে না। আমিও বাংলায় ভাল থাকি, আপনিও একজন সাধারণ মানুষ। একজন অন্যায় করলে তাকে জীবন্ত জ্বালিয়ে মেরে ফেলবে এটা কিসের রাজনীতি? আমি এই রাজনীতি চাই না।”

বুধবার মমতা আরও বলেন, “কীসের জন্য এত আমাকে বদনাম নিতে হবে? আমি এই জায়গায় আছি বলে, আমার জায়গায় অন্য কেউ থাকলে লজ্জায় চলে যেত। আমি না থাকলে লুঠেরারা লুঠ করবে। আপনারা কি চান বাংলা গুজরাত হয়ে যাক? যতদিন আছি জয় বাংলা বলব।”

দেখুন আরও খবর: