আজ ফের উত্তরবঙ্গ সফরে মুখ্যমন্ত্রী, উত্তরকন্যায় প্রশাসনিক বৈঠক

ওয়েবডেস্ক- প্রাকৃতিক দুর্যোগে বড়সড় ক্ষতি হয়েছে উত্তরবঙ্গে (North Bengal)। সেই অবস্থায় বার বার সেখানে ছুটে গেছেন মুখ্যমন্ত্রী (Cm Mamata Banerjee) । আজ ফের আজ উত্তরবঙ্গ সফরে মুখ্যমন্ত্রী মমতা বন্দ্যোপাধ্যায়। একাধিক কর্মসূচির নিয়ে আজ উত্তরবঙ্গ সফরে রওনা দিচ্ছেন মুখ্যমন্ত্রী। বৈঠক করবেন জেলাশাসকদের সঙ্গে। উত্তরকন্যায় (Uttarkanya) আয়োজন করা হচ্ছে সহায়তা প্রদান অনুষ্ঠান। উত্তরবঙ্গে প্রাকৃতিক দুর্যোগে যাদের বাড়ি ভেঙে পড়েছে, তাদের সহায়তা প্রদান করবেন মুখ্যমন্ত্রী।

দমদম বিমানবন্দর থেকে শিলিগুড়ির উদ্দেশে রওনা দেবেন মুখ্যমন্ত্রী। বাগডোগরা বিমানবন্দরে নামার পর সোজা চলে যাবেন উত্তরবঙ্গের সচিবালয় ‘উত্তরকন্যা’-য়। সেখানেই উত্তরবঙ্গের ক্ষয়ক্ষতি নিয়ে জেলাশাসকদের সঙ্গে বৈঠক করবেন। সূত্রের খবর, দার্জিলিং, কালিম্পং, জলপাইগুড়ি, কোচবিহার ও আলিপুরদুয়ার — এই পাঁচ জেলার প্রশাসনিক কর্তা ও জনপ্রতিনিধিদের বৈঠকে উপস্থিত থাকতে নির্দেশ দেওয়া হয়েছে। তবে আলিপুরদুয়ার ও কোচবিহারের প্রতিনিধিদের ভার্চুয়াল মাধ্যমে যোগ দেওয়ার নির্দেশ। জেলার জেলাশাসক ও শীর্ষ প্রশাসনিক আধিকারিকদের সঙ্গে বৈঠকে পুনর্গঠন কার্যক্রমের অগ্রগতির হিসাবে নেবেন তিনি।

আরও পড়ুন-  আর কয়েকদিনের মধ্যেই জাঁকিয়ে শীত? কি বলছে আবহাওয়া দফতর

নবান্ন সূত্রে খবর, রাজ্য জুড়ে প্রায় ১২ হাজারের বেশি ক্ষতিগ্রস্ত পরিবারকে নতুন বাড়ি তৈরির জন্য ১ লক্ষ ২০ হাজার টাকা করে আর্থিক সহায়তা দেওয়া হবে। একইসঙ্গে, উত্তরবঙ্গের শিলিগুড়ি মহকুমা পরিষদ এলাকায় একটি নতুন শিল্প প্লান্টের উদ্বোধনও এই সফরেই করতে পারেন মুখ্যমন্ত্রীর।

দেখুন আরও খবর-