বঙ্গ সফরে রাষ্ট্রপতি, যোগ দেবেন কল্যাণী এইমসের প্রথম বার্ষিক সমাবর্তনে

ওয়েবডেস্ক: বঙ্গ সফরে (Bengal Visit) আসছেন রাষ্ট্রপতি দ্রোপদী মুর্মু (President Draupadi Murmu)। আগামী ২৩ এপ্রিল তাঁর রাজ্যে আসার কথা। কল্যাণী এইমসের প্রথম বার্ষিক সমাবর্তন (First Annual Convocation of AIIMS Kalyani) অনুষ্ঠানে যোগ দেবেন রাষ্ট্রপতি।  কল্যাণী এইমসের অডিটোরিয়ামে এই সমাবর্তন অনুষ্ঠিত হবে।

রাষ্ট্রপতি ছাড়াও এই অনুষ্ঠানের উপস্থিত থাকার কথা রয়েছে কেন্দ্রীয় স্বাস্থ্যমন্ত্রী জেপি নাড্ডা (Union Health Minister JP Nadda) ও রাজ্যপাল সিভি আনন্দ বোসের (CV Anand Bose) । এর আগে রাষ্ট্রপতি রাজ্যে এসেছিলেন ২০২৩ সালের আগস্টে। গার্ডেনরিচে শিপবিল্ডার্স ইঞ্জিনিয়ারিং লিমিটেডের একটি অনুষ্ঠানে যোগ দেন তিনি। সেখানকার একটি অনুষ্ঠানে যোগ দেওয়ার পর জিআরএসই’‌র অনুষ্ঠানে সামিল হন।

আরও পড়ুন: গুজবে কান দেবেন না, শান্তি বজায় রাখুন: অভিষেক বন্দ্যোপাধ্যায়

এবারের সফরে অন্যতম গুরুত্বপূর্ণ বিষয়টি হল রাষ্ট্রপতির উত্তরবঙ্গ সফরে যেতে পারেন। সেখানে তাঁর সঙ্গে থাকতে পারেন মুখ্যমন্ত্রী মমতা বন্দ্যোপাধ্যায়। উত্তরবঙ্গের ফাঁসিদেওয়া ব্লকের বিধাননগরে আসতে পারেন রাষ্ট্রপতি। তবে সরকারি কোনও নথি এসে এখনও পৌঁছয়নি।

তবে ইন্টারন্যাশনাল সাঁওতাল কাউন্সিলের দাবি, আগামী ২৪ এবং ২৫ এপ্রিল বিধাননগরের সন্তোষিণী বিদ্যাচক্র হাইস্কুলের মাঠে হতে চলেছে ইন্টারন্যাশনাল আদিবাসী সাঁওতাল কনফারেন্স। সেখানের অনুষ্ঠানে রাষ্ট্রপতি দ্রৌপদী মুর্মুকে আমন্ত্রণ জানানো হয়েছে। সেখানে মমতা বন্দ্যোপাধ্যায় ছাড়াও ঝাড়খণ্ডের মুখ্যমন্ত্রী হেমন্ত সোরেন, ওড়িশার মুখ্যমন্ত্রী  মোহনচরণ মাঝিকে আমন্ত্রণ করা হয়েছে। বাংলার কৃষি বিপণনমন্ত্রী বেচারাম মান্না, আইনমন্ত্রী মলয় ঘটকেরও উপস্থিত থাকার কথা আছে।

দেখুন অন্য খবর: